fi fi fi id fi fi fr tr fi fi fi fi it fi fi fi fi fi fi fi fi fi fi fi fi de fi fi de fi fi sl fi fi fi fi da fi fi fi fi fi fi en en en tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi
Hyvää naistenpäivää 2019! - Wikimedia Suomi
Naistenpäivää on Suomessa vietetty useana vuonna Wikipedian merkeissä. Vuonna 2016 järjestettiin Sata naista Wikipediaan -tapahtuma, joka on edelleen osallistujamäärältään Suomen suurin Wikipedia-muokkaustapahtuma. Vuonna 2018 naistenpäivänä kirjoitettiin artikkeleita muinaisen Lähi-idän naisista, ja teema jatkui vielä toukokuussa yhdessä Ruotsin suurlähetystön kanssa järjestetyssä Wikigap-tapahtumassa.
Vuonna 2019 Wikimedia Suomi juhlistaa naistenpäivää järjestämällä koko huhtikuun mittaisen Punaisten linkkien naiset -kilpailun, jossa luodaan ja parannetaan naisista kertovia artikkeleita suomenkielisessä Wikipediassa. Lisäksi naistenpäivän viikolla 4.-10. maaliskuuta Viikon kilpailun aiheena on naiset.
Naisista kertovien artikkelien osuus kaikista henkilöartikkeleista on kääntynyt suomenkielisessä Wikipediassa nousuun vasta viime vuosina.
Sukupuolien välinen epätasa-arvo, niin sanottu gender gap, näkyy valitettavasti myös Wikipediassa. Wikipedian muokkaajista tehtyjen kyselyjen mukaan vain noin kymmenen prosenttia maailmanlaajuisesta muokkaajistosta on naisia, ja tämä heijastuu osaltaan artikkelisisältöön. Suomenkielisessä Wikipediassa vain vajaat 19 prosenttia henkilöartikkeleista kertoo naisista.
Ongelman korjaamiseksi on alettu tehdä töitä niin meillä kuin maailmallakin. Englanninkielisessä Wikipediassa käynnistettiin vuonna 2015 Women in Red -projekti, jonka johdolla naisten osuus henkilöartikkeleista on saatu nostettua 15 prosentista 17,7 prosenttiin. Muokkaustapahtumia, joiden päätavoitteena on ollut gender gapin korjaaminen ja naisten saaminen Wikipediaan, ovat järjestäneet muun muassa Art + Feminism, London Tech Week ja Unesco.
Suomenkielisessä Wikipediassa gender gapia vastaan taistellaan koko huhtikuu, kun Punaisten linkkien naiset -kilpailu pääsee vauhtiin. Kilpailu järjestettiin ensimmäisen kerran viime vuonna, jolloin yli 50 osallistujaa kirjoitti naisista kuukauden aikana lähes tuhat uutta artikkelia.
Tänä vuonna kolme kilpailussa eniten pisteitä kerännyttä saavat Museokortin, ja lisäksi Wikimedia Suomi tarjoaa heille illallisen yhdistyksen kevätkokouksen yhteydessä. Kilpailuun osallistuminen vaatii käyttäjätunnuksen Wikipediassa sekä ilmoittautumisen kilpailusivulla.
Kilpailuun liittyen Wikimedia Suomi järjestää Helsingin keskustakirjasto Oodissa (toisen kerroksen ryhmätila 8) lauantaina 6. huhtikuuta kello 17-20 muokkaustapahtuman, jonne ovat tervetulleita niin vasta-alkajat kuin kokeneemmatkin muokkaajat. Tapahtumassa saa tarvittaessa apua ja neuvoja Wikipedian muokkaamiseen.
Hyvää naistenpäivää ja tervetuloa mukaan poistamaan sukupuolten epätasa-arvoa Wikipediasta!
Julkaistu 08.03.2019 kategoriassa Gender gap, tasa-arvo, kirjoittanut lentokonefani.
← Wikipäivien viettäjän puolivälin tuntemuksia Tekijänoikeusdirektiiviäänestys on 26. maaliskuuta →
3 thoughts on “Hyvää naistenpäivää 2019!”
Järjestetäänkö miestenpäivän kunniaksi sitten sinisten linkkien miehet kilpailu marraskuussa?
Se sellainenhan laskisi taas naisten prosenttimäärää!!!
Eipäs. Sinisten linkkien miehet kilpailussa muokattaisiin jo olemassa olevia artikkeleita miehistä.
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Ilmoita sähköpostilla tulevista kommenteista.
Ilmoita sähköpostilla uusista postauksista.
Leave this field empty
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia